Doping skal skiljast sum nýtsla brúk av rúsevnum ella av einum máta, sum møguliga er heilsuskaðiligur fyri okkara leikarar, við tí fyri eyga at skunda undir teirra avrik á ein óærligan máta. Hugsjón: Hugsjónin hjá felagnum er umvegis vitan um fyribyrging heilt at sleppa undan tilburðum av doping. Yvirskipað endamál: Klaksvíkar Ítróttarfelag vil arbeiða fyri at venjarar, hjálparfólk og leikarar gerast tilvitaðir um at nýtsla av doping er í stríð við siðalæruna hjá felagnum, ítróttini og læknavísindini. Politikkur/meginregla: Í Klaksvíkar Ítróttarfelag ætla vit at fylgja og gera brúk av bóklinginum“ Anti-doping og eg”, sum ÍSF hevur givið út, og listunum yvir loyvdum (og bannaðum evnum), vitanini og politikkinum á økinum. Somuleiðis ætlar felagið at fylgja við á øðrum lógartiltøkum á økinum. Um so er, at ein limur í felagnum brýtur dopingreglugerðina, verður viðkomandi burturvístur frá felagnum í sama tíðarskeiðið sum revsingin, sum tann dopingdømdi verður tillutaður. Mannagongd: Stig verða tikin umvegis útbúgving, vitan og sosialt virksemi við tí fyri eyga at verja leikarin. Felagið ætlar at syrgja fyri, at leikarin kennir til innihaldið á www. isf. fo um fyribyrging av doping. Mál: Klaksvíkar Ítróttarfelag skal framhaldandi vera frítt fyri doping.